דייוויד שווימר

דייוויד לורנס שווימר (באנגלית: David Lawrence Schwimmer; נולד ב-2 בנובמבר 1966) הוא שחקן, במאי ומפיק קולנוע וטלוויזיה יהודי-אמריקאי. מוכר בעיקר בזכות גילום דמותו של רוס גלר בקומדיית המצבים המצליחה "חברים". שווימר נולד בקווינס שבניו יורק וגדל בלוס אנג'לס. הוא למד בתיכון "בוורלי הילס", ומורה שם עודד אותו להצטרף לתוכנית לימודי משחק בקיץ באוניברסיטת נורת'ווסטרן. לאחר שהוקסם מהחוויה, עשה את לימודיו האקדמיים באוניברסיטה, וסיים תואר ראשון בתיאטרון בשנת 1988. ייסד, יחד עם שבעה בוגרים נוספים של נורת'ווסטרן, את קבוצת התיאטרון Looking glass בשיקגו. הפרסום העיקרי שלו הגיע לאחר שהחל לגלם את דמותו של "רוס גלר" בקומדיית המצבים המצליחה "חברים". על תפקיד זה היה מועמד לפרס אמי לשנת 1995. שווימר שיחק בכל עשר עונות הסדרה (1994–2004) ואף ביים עשרה פרקים ממנה. פרט למשחקו ב"חברים", השתתף שווימר גם במספר סרטי קולנוע, כגון: "על חברים ולוויה אחת" (1996), "שישה ימים שבעה לילות" (1998), "נשיקה בין חברים" (1998), "מדגסקר" (2005), "לרוץ בשבילה (2007) ו"מדגסקר 2" (2008). בנוסף, הופיע במספר סדרות טלוויזיה אחרות, בהן "שנות הקסם", "פרקליטי אל איי", "רוק 30" ו"אחים לנשק". ב-1998 ביים שווימר את סרטו הראשון, סרט הטלוויזיה "מאז שנפרדנו" (בו גם שיחק), וב-2007 ביים שווימר את סרט הקולנוע "Run, Fat Boy, Run". באוקטובר 2008, שווימר שימש לראשונה כבמאי בהצגה "Fault Lines" בתיאטרון צ'רי לין בניו יורק. באוגוסט 2009, שיחק שווימר בתפקיד אורח בעונה השישית של הסדרה "הפמליה" בתפקיד עצמו. ב-2010 ביים את הסרט "אמון", אשר זכה לביקורות חיוביות. בשנת 2012 שיחק ב־4 פרקים בסדרה הקומית "טיפול אונליין" ברשת שואוטיים בכיכובה של ליסה קודרו. בהמשך שב לככב בסרט האנימציה "מדגסקר 3: מקרקסים את אירופה". ב-2016 גילם את דמותו של עורך הדין רוברט קרדשיאן ב"אמריקה נגד או. ג'יי. סימפסון", במסגרת הסדרה "סיפור פשע אמריקאי". באותה שנה כיכב בסדרה "להאכיל את המפלצת", דרמת פשע ברשת AMC, אשר בוטלה אחרי עונה אחת. בשנת 2020 החל לככב בתפקיד הראשי בסדרה הקומית "סוכן חשאי", הפקה של רשת "סקיי" הבריטית. במרץ 2022 נבחר להיות פרזנטור של בית ההשקעות "מיטב דש", ששינה את שמו ל"מיטב". בתחילת שנות ה-2000 יצא שווימר עם הזמרת האוסטרלית נטלי אימברוליה ועם השחקנית הישראלית מילי אביטל. ביוני 2010 נישא שווימר בחשאי לחברתו מאז 2007, הצלמת היהודייה-בריטית זואי באקמן (אנ'). במאי 2011 נולדה לזוג בת בכורה. אולם ב-2017 הודיעו על פרידתם, והתגרשו בהמשך אותה שנה. שווימר הוא מנהל פעיל של המרכז לטיפול באונס בסנטה מוניקה, המתמחה בסיוע לקורבנות אונס בדייטים ואונס ילדים. הוא גם פעל למען חקיקה לאיסור סמים כמו רוהיפנול ו-GHB. בנובמבר 2011, הוא נתן לארגון הצדקה הסקוטי Children 1st אישור להקרין את סרטו "אמון" לציון היום העולמי למניעת התעללות בילדים ואלימות נגד ילדים. שווימר ביקר בארץ והתראיין לתקשורת הישראלית בזמן מערכת היחסים עם מילי אביטל. לאחר מתקפת הפתע על ישראל ופרוץ מלחמת חרבות ברזל, החל שווימר לפרסם את דעתו בפומבי בעד ישראל ונגד האנטישמיות בארצות הברית. באוקטובר 2023, שווימר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. ב-30 בדצמבר 2023 פרסם פוסט בעקבות תחקיר של הניו-יורק טיימס על אלימות מינית של החמאס: "למה כל כך הרבה אנשים מסרבים להאמין, למרות כל ההוכחות המצולמות והעדויות [...] "איפה הזעם? להכחיש שזה קרה זו דרך נוחה להתחמק מחמלה ואחריות אישית. אולי התחקיר הזה סוף סוף ייאלץ את המכחישים להבין שהם טועים ולהתמודד עם הצביעות שלהם". באפריל 2024 פרסם פוסט ובו מחה על האנטישמיות והצביעות בקמפוסים בארצות הברית: "סטודנטים יהודים ברחבי אמריקה חווים את ההתקפות הקשות ביותר על זכויותיהם, כבודם ובטיחותם שראיתי בחיי [...] אם זו הייתה כל קבוצת מיעוט אחרת התגובה הייתה זעם ופעולה מיידית. ובכל זאת האנטישמיות הזו גוברת, ומתפשטת מחטיבת הביניים לתיכון ועד לקמפוסים של מכללות ברחבי הארץ [...] בבקשה תראו את תמיכתכם בשכנים, החברים והקולגות היהודים שלכם. שתיקה היא שיתוף פעולה". דייוויד שווימר, ברשת החברתית פייסבוק דייוויד שווימר, ברשת החברתית אקס (טוויטר) דייוויד שווימר, ברשת החברתית אינסטגרם דייוויד שווימר, במסד הנתונים הקולנועיים IMDb (באנגלית) דייוויד שווימר, באתר "אידיבי", מאגר הידע העברי לקולנוע ישראלי ועולמי דייוויד שווימר, באתר AllMovie (באנגלית) דייוויד שווימר, באתר Rotten Tomatoes (באנגלית) דייוויד שווימר, באתר Box Office Mojo (באנגלית) דייוויד שווימר, במסד הנתונים הקולנועיים KinoPoisk (ברוסית) דייוויד שווימר, באתר MusicBrainz (באנגלית) דייוויד שווימר, באתר Discogs (באנגלית) מיכל הניג, לאן נעלם דיוויד שווימר?, באתר nrg‏, 17 במאי 2010 מתיחת פנים: איך השתנה דיוויד שווימר?, באתר וואלה, 6 בנובמבר 2015 ציפי שמילוביץ, מרחק נגיעה, באתר "ידיעות אחרונות", 30 ביוני 2017 דייוויד שווימר, באתר אנציקלופדיה בריטניקה (באנגלית) דודי כספי, החבר החדש של קרדשיאן, באתר ישראל היום, 18 בפברואר 2016 אלמוג עזר, לאחר ההפסד הענק ב-2021: מיטב דש מבצע מיתוג מחדש, באתר כלכליסט, 24 במרץ 2022 יעל ביר-כץ, דיוויד שווימר: כשרוס גלר התאהב במילי אביטל, באתר ynet, 21 בספטמבר 2019 Yael Gal Ben Ishay, בלי הפסקה: דיוויד שווימר הפך לחבר אמת של ישראל, באתר בלי הפסקה: דיוויד שווימר הפך לחבר אמת של ישראל | מגזין את, ‏2024-01-03 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) כוכב "חברים" דיוויד שווימר תוקף: "יאמינו לך - אלא אם אתה יהודי", באתר www.israelhayom.co.il "שתיקה היא גם שיתוף פעולה": כוכב "חברים" תקף את המצב במקפוסים בארה"ב, באתר www.inn.co.il